Herran Rukous
Isä! joka iäisesti
 taivaan täytät ilolla,
 täälläkin jo totisesti
 muistat meitä armolla.

 Pyhän nimes pyhitystä
 olkon meillä muistossa,
 että saamme enennystä,
 uudistusta uskossa.

 Valmistele Valdakundas
 sydämiingin syndisten,
 säilyttele Seurakundas,
 rauha, riemu ihmisten.

 Tapahtukon tahtos meillä
 maassa taivaan tavalla
 kulkeissamme käskys
 teillä nytkin armon ajalla.

 Joka päivä parhaaksemme
 leipä siunaa levolla,
 aina alla puutostemme
 täytät tunnot toivolla.

 Armos kautta andeheksi
 anna suuret syndimme,
 älä käännä kandeheksi
 heikkoutta hengemme,

 Niin kuin virheet velvollisten
 andeheksi annamme,
 kuule ääni kurjallisten;
 erhetys on osamme.

 Pitkin luonnon laveutta
 kauas poista kiussaus,
 estä elon vaikeutta, –
 syndikin on sairaus.

 Ole turva tuskallisten,
 vapauta vaarasta,
 voita vaino vihollisten,
 päästä meitä pahasta;

 Sillä sinä, Kaikkivalda!
 olet hurskas haldia.
 Sinulla on voima, valda,
 korkeus ja kunnia.

Jaakko Juteini
Runot